Period: Old Babylonian
Genre: Literary
Transliteration:
<SURFACE>
ud šu bal ak-de₃...lam-e-de₃
ud-de₃ mar-ru₁₀(TE)-gin₇...gu₇-e
me ki-en-gi-ra šu bal ak-de₃
bal sag₉-ga e₂-ba gi₄-gi₄-de₃
iri gul-gul-u₃-de₃ e₂ gul-gul-u₃-de₃
tur₃ gul-gul-u₃-de₃ amaš tab-tab-be₂-de₃
gud-bi tur₃-bi-a nu-gub-bu-de₃
udu-bi amaš-bi-a nu-daŋal-e-de₃
id₂-bi a mun₄-na tum₃-u₃-de₃
gan₂-ne₂ zid-de₃ {u₂}hirim mu₂-mu₂-de₃
eden-e {u₂}a-nir mu₂-mu₂-de₃
ama dumu-ni-ir ki nu-kiŋ₂-kiŋ₂-de₃
ad-da a dam-ŋu₁₀ nu-di-de₃
dam banda₃ ur₂-ra nu-hul₂-le-de₃
<unk> <unk> dub₃-ba nu-buluŋ₃-ŋe₂₆-e-de₃
emeda{da}e <unk> a nu-di-de₃
nam-lugal-la ki-tuš-bi kur₂-ru-de₃
eš-bar kiŋ₂-ŋa₂...e-de₃
nam-lugal kalam-ma kar-kar-re-e...
igi-bi ki-šar₂-ra ŋa₂-ŋa₂...
inim dug₄-ga an {d}en-lil₂-ta ŋeš-hur ha-lam-e...
ud an-ne₂ kur-kur-ra saŋ-ki ba-da-an-gid₂-da-a...
{d}en-lil₂-le igi-ni ki kur₂-ra ba-an-ŋar-ra-a-ba
{d}nin-tur₅-re niŋ₂-dim₂-dim₂-ma-ni zag bi₂-in-tag-ga-a-ba
{d}en-ki-ke₄ {id₂}idigna {id₂}buranun-na šu bi₂-in-bal-a-ba
ki-en-gi-ra me-bi ha-lam-e-de₃ ŋeš-hur-bi kur₂-ru-de₃
urim₂{ki}ma me nam-lugal-la bal-bi su₃-su₃-ud-de₃
dumu nun-na e₂-kiš-nu-ŋal₂-na šu pe-el-la₂ di-de₃
...nanna uŋ₃ u₈-gin₇ lu-a-na igi-te-en-bi si-il-le-de₃
urim₂{ki} eš₃ nindaba gal-gal-la nindaba-bi kur₂-ru-de₃
uŋ₃-bi ki-tuš-bi nu-tuš-u₃-de₃ ki-erim₂-e šum₂-mu-de₃
šimaški{ki} elam{ki} lu₂ ha-lam-ma ki-tuš-bi tuš-u₃-de₃
sipad-bi e₂-gal-la ni₂-te-na lu₂-erim₂-e dab₅-be₂-de₃
i-bi₂{d}<unk> kur elam{ki}ma-še₃ ŋeš-bur-re tum₂-u₃-de₃
iš za-bu gaba a-ab-ba-ka-ta zag an-ša₄-an{ki}še₃
sim{mušen} e₂-bi-a ba-ra-an-dal-a-gin₇ uru₁₇-ni-še₃ nu-gur-re-dam
{id₂}idigna {id₂}buranun-na gu₂ min₄{min}a-bi u₂ hul mu₂-mu₂-de₃
kaskal-e ŋiri₃ nu-ŋa₂-ŋa₂-de₃ har-ra-an nu-kiŋ₂-kiŋ₂-de₃
<SURFACE>
uru₁₇ a₂-dam ki ŋar-ŋar-ra-ba du₆-du₆-ra <unk> de₃
uŋ₃ saŋ-gig₂ lu-lu-a-ba ŋeš-haš-e ak-de₃
gan₂-ne₂ zid-de₃ {ŋeš}al nu-ru-gu₂-de₃ numun ki nu-tag-ge-de₃
e-el-lu šir₃ gud sub₂-sub₂-ba eden-na nu-di-de₃
{e₂}tur₃-ra i₃ ga-ar₃-ra nu-ak-de₃...<unk> ha-lam-e-de₃
sipad-de₃ gi-šukur-ra amaš kug-ga šu nu-niŋin₂-niŋin₂-de₃
i-lu-lam-ma dun₅-dun₅ {dug}šakir₃-ra amaš-a nu-di-de₃
eden-na maš₂-anše tur-re-de₃ niŋ₂-zi-ŋal₂ til-le-de₃
niŋ₂-ur₂-limmu₂ {d}šakkan-ke₄ šurim ki nu-tag-ge-de₃
ambar-re šu ki-in-dar di-de₃ numun nu-tuku-tuku-de₃
ŋeš-gi gi saŋ hul mu₂-mu₂-de₃ hab₂-ba til-le-de₃
pu₂{ŋeš}kiri₆ u₂ gibil-la₂ nu-me-a ni₂-ba šu₂-šu₂-u₃-de₃
urim₂{ki} am gal u₃-na gub-ba ni₂-bi-ta nir-ŋal₂
iri numun nam-en nam-lugal-la ki sikil-la du₃-a
gud-gin₇ saman ul₄-la-bi šub-bu-de₃ gu₂ ki-še₃ la₂-e-de₃
an {d}en-lil₂ {d}en-ki {d}nin-hur-saŋ-ŋa₂-ke₄ nam-bi ba-an-tar-re-eš
nam-tar...nu-kur₂-ru-dam a-ba šu mi-ni-ib₂-bal-e
inim dug₄...en-lil₂-kam saŋ a-ba mu-un-ŋa₂-ŋa₂
an-ne₂ ki...tuš-ba bi₂-in-hu-luh uŋ₃-e ni₂ bi₂-in-teŋ₃
{d}en-lil₂...gig-ga mu-un-zal iri-a me bi₂-ib-ŋar
{d}nin-tur₅-re ama₅ kalam-ma-ke₄ {ŋeš}ig-šu-ur₂ im-mi-in-gub
{d}en-ki-ke₄ {id₂}idigna {id₂}buranun-na a im-ma-da-an-keš₂
{d}utu niŋ₂-si-sa₂ inim gin₆-na ka-ta ba-da-an-kar
{d}inana-ke₄ me₃ šen-šen-na ki-bala-e ba-an-šum₂
{d}nin-ŋir₂-su-ke₄ ki-en-gi ga-gin₇ ur-e ba-ni-in-de₂
kalam-ma ga-ba-ra-hum im-ma-an-šub niŋ₂ lu₂ nu-zu-a
niŋ₂ igi nu-ŋal₂-la inim nu-ŋal₂-la niŋ₂ šu nu-teŋ₃-ŋe₂₆-dam
kur-kur-re e₂ ni₂-ta-bi-a šu suh₃-a ba-ab-dug₄
iri{ki}ba diŋir iri{ki}bi-e-ne bar-ta ba-suₓ(DU)-ge-eš
nam-lu₂-lu₈ e₂ ni₂-te-bi-a zi gig mu-un-pa-an-pa-an
ud-de₃ šu-ne-ne ba-du₃-du₃ ud nu-mu-un-ši-ib₂-gur-re
ud gi₄-a mu-un-na-tuku-am₃ ud <unk> bi-še₃ nu-um <unk>
{d}en-lil₂ sipad saŋ-gig-ga-ke₄ a-na bi₂-in-ak-a-bi
{d}en-lil₂-le e₂ zid gul-gul-lu-de₃ lu₂ zid tur-re-de₃
dumu lu₂ zid-da-ke₄ dumu saŋ-e igi hul-bi dim₂-me-de₃
ud-ba {d}...gu-ti-um{ki} kur-ta im-ta-an-ed₃
<RULING>
...

Cuneiform:
<SURFACE>
𒌓𒋗𒁄𒀝𒉈...𒇴𒂊𒉈
𒌓𒉈𒈥𒋼𒁶...𒅥𒂊
𒈨𒆠𒂗𒄀𒊏𒋗𒁄𒀝𒉈
𒁄𒊷𒂵𒂍𒁀𒄄𒄄𒉈
𒌷𒄢𒄢𒅇𒉈𒂍𒄢𒄢𒅇𒉈
𒉣𒇬𒄢𒄢𒅇𒉈𒁦𒋰𒋰𒁉𒉈
𒄞𒁉𒉣𒇬𒁉𒀀𒉡𒁺𒁍𒉈
𒇻𒁉𒁦𒁉𒀀𒉡𒂼𒂊𒉈
𒀀𒇉𒁉𒀀𒋀𒈾𒉐𒅇𒉈
𒃷𒉌𒍣𒉈𒌑𒆠𒆗𒊬𒊬𒉈
𒂔𒂊𒌑𒀀𒉪𒊬𒊬𒉈
𒂼𒌉𒉌𒅕𒆠𒉡𒆥𒆥𒉈
𒀜𒁕𒀀𒁮𒈬𒉡𒁲𒉈
𒁮𒌉𒌫𒊏𒉡𒄾𒇷𒉈
<unk><unk>𒄭𒁀𒉡𒉽𒉽𒂷𒂊𒉈
𒌝𒈨𒁕𒂊<unk>𒀀𒉡𒁲𒉈
𒉆𒈗𒆷𒆠𒆪𒁉𒉽𒊒𒉈
𒌍𒁇𒆥𒂷...𒂊𒉈
𒉆𒈗𒌧𒈠𒋼𒀀𒋼𒀀𒊑𒂊...
𒅆𒁉𒆠𒊹𒊏𒂷𒂷...
𒅗𒅗𒂵𒀭𒀭𒂗𒆤𒋫𒄑𒄯𒄩𒇴𒂊...
𒌓𒀭𒉌𒆳𒆳𒊏𒊕𒆠𒁀𒁕𒀭𒁍𒁕𒀀...
𒀭𒂗𒆤𒇷𒅆𒉌𒆠𒉽𒊏𒁀𒀭𒃻𒊏𒀀𒁀
𒀭𒎏𒌅𒊑𒃻𒁶𒁶𒈠𒉌𒍠𒉈𒅔𒋳𒂵𒀀𒁀
𒀭𒂗𒆠𒆤𒀀𒇉𒄘𒃼𒀀𒇉𒌓𒄒𒉣𒈾𒋗𒉈𒅔𒁄𒀀𒁀
𒆠𒂗𒄀𒊏𒈨𒁉𒄩𒇴𒂊𒉈𒄑𒄯𒁉𒉽𒊒𒉈
𒋀𒀕𒆠𒈠𒈨𒉆𒈗𒆷𒁄𒁉𒋤𒋤𒌓𒉈
𒌉𒉣𒈾𒂍𒆧𒉡𒅅𒈾𒋗𒉿𒂖𒇲𒁲𒉈
...𒋀𒆠𒌧𒇇𒁶𒇻𒀀𒈾𒅆𒋼𒂗𒁉𒋛𒅋𒇷𒉈
𒋀𒀕𒆠𒀊𒉻𒀭𒈹𒃲𒃲𒆷𒉻𒀭𒈹𒁉𒉽𒊒𒉈
𒌧𒁉𒆠𒆪𒁉𒉡𒆪𒅇𒉈𒆠𒉈𒊒𒂊𒋧𒈬𒉈
𒇽𒋢𒆠𒉏𒆠𒇽𒄩𒇴𒈠𒆠𒆪𒁉𒆪𒅇𒉈
𒉺𒇻𒁉𒂍𒃲𒆷𒉎𒋼𒈾𒇽𒉈𒊒𒂊𒆪𒁉𒉈
𒄿𒉈𒀭<unk>𒆳𒉏𒆠𒈠𒂠𒄑𒁓𒊑𒁺𒅇𒉈
𒅖𒍝𒁍𒃮𒀀𒀊𒁀𒅗𒋫𒍠𒀭𒁺𒀭𒆠𒂠
𒉆𒄷𒂍𒁉𒀀𒁀𒊏𒀭𒊑𒀀𒁶𒍇𒉌𒂠𒉡𒄥𒊑𒁮
𒀀𒇉𒄘𒃼𒀀𒇉𒌓𒄒𒉣𒈾𒄘𒎏𒈫𒀀𒁉𒌑𒅆𒌨𒊬𒊬𒉈
𒆜𒂊𒄊𒉡𒂷𒂷𒉈𒄯𒊏𒀭𒉡𒆥𒆥𒉈
<SURFACE>
𒍇𒀉𒁮𒆠𒃻𒃻𒊏𒁀𒇯𒇯𒊏<unk>𒉈
𒌧𒊕𒈪𒇻𒇻𒀀𒁀𒄑𒋻𒂊𒀝𒉈
𒃷𒉌𒍣𒉈𒄑𒀠𒉡𒊒𒄘𒉈𒆰𒆠𒉡𒋳𒄀𒉈
𒂊𒂖𒇻𒂡𒄞𒁻𒁻𒁀𒂔𒈾𒉡𒁲𒉈
𒂍𒉣𒇬𒊏𒉌𒂵𒄯𒊏𒉡𒀝𒉈...<unk>𒄩𒇴𒂊𒉈
𒉺𒇻𒉈𒄀𒅆𒆕𒊏𒁦𒆬𒂵𒋗𒉡𒆸𒆸𒉈
𒄿𒇻𒇴𒈠𒁔𒁔𒂁𒌼𒊏𒁦𒀀𒉡𒁲𒉈
𒂔𒈾𒈧𒀲𒌉𒊑𒉈𒃻𒍣𒅅𒌀𒇷𒉈
𒃻𒌫𒇹𒀭𒌋𒃶𒆤𒇇𒆠𒉡𒋳𒄀𒉈
𒆹𒊑𒋗𒆠𒅔𒁯𒁲𒉈𒆰𒉡𒌇𒌇𒉈
𒄑𒄀𒄀𒊕𒅆𒌨𒊬𒊬𒉈𒇥𒁀𒌀𒇷𒉈
𒇥𒄑𒊬𒌑𒉋𒇲𒉡𒈨𒀀𒉎𒁀𒋙𒋙𒅇𒉈
𒋀𒀕𒆠𒄠𒃲𒅇𒈾𒁺𒁀𒉎𒁉𒋫𒉪𒅅
𒌷𒆰𒉆𒂗𒉆𒈗𒆷𒆠𒂖𒆷𒆕𒀀
𒄞𒁶𒂠𒋤𒉣𒂠𒌅𒄉𒆷𒁉𒊒𒁍𒉈𒄘𒆠𒂠𒇲𒂊𒉈
𒀭𒀭𒂗𒆤𒀭𒂗𒆠𒀭𒎏𒄯𒊕𒂷𒆤𒉆𒁉𒁀𒀭𒋻𒊑𒌍
𒉆𒋻...𒉡𒉽𒊒𒁮𒀀𒁀𒋗𒈪𒉌𒌈𒁄𒂊
𒅗𒅗...𒂗𒆤𒄰𒊕𒀀𒁀𒈬𒌧𒂷𒂷
𒀭𒉌𒆠...𒆪𒁀𒉈𒅔𒄷𒈛𒌧𒂊𒉎𒉈𒅔𒋼
𒀭𒂗𒆤...𒍼𒂵𒈬𒌧𒉌𒌷𒀀𒈨𒉈𒅁𒃻
𒀭𒎏𒌅𒊑𒃣𒌧𒈠𒆤𒄑𒅅𒋗𒌫𒅎𒈪𒅔𒁺
𒀭𒂗𒆠𒆤𒀀𒇉𒄘𒃼𒀀𒇉𒌓𒄒𒉣𒈾𒀀𒅎𒈠𒁕𒀭𒆟
𒀭𒌓𒃻𒋛𒁲𒅗𒄀𒈾𒅗𒋫𒁀𒁕𒀭𒋼𒀀
𒀭𒈹𒆤𒀞𒊿𒊿𒈾𒆠𒁄𒂊𒁀𒀭𒋧
𒀭𒎏𒄈𒋢𒆤𒆠𒂗𒄀𒂵𒁶𒌨𒂊𒁀𒉌𒅔𒌤
𒌧𒈠𒂵𒁀𒊏𒈝𒅎𒈠𒀭𒊒𒃻𒇽𒉡𒍪𒀀
𒃻𒅆𒉡𒅅𒆷𒅗𒉡𒅅𒆷𒃻𒋗𒉡𒋼𒂷𒁮
𒆳𒆳𒊑𒂍𒉎𒋫𒁉𒀀𒋗𒄗𒀀𒁀𒀊𒅗
𒌷𒆠𒁀𒀭𒌷𒆠𒁉𒂊𒉈𒁇𒋫𒁀𒁺𒄀𒌍
𒉆𒇽𒌷𒂍𒉎𒋼𒁉𒀀𒍣𒍼𒈬𒌧𒉺𒀭𒉺𒀭
𒌓𒉈𒋗𒉈𒉈𒁀𒆕𒆕𒌓𒉡𒈬𒌧𒅆𒌈𒄥𒊑
𒌓𒄄𒀀𒈬𒌧𒈾𒌇𒀀𒀭𒌓<unk>𒁉𒂠𒉡𒌝<unk>
𒀭𒂗𒆤𒉺𒇻𒊕𒍼𒂵𒆤𒀀𒈾𒉈𒅔𒀝𒀀𒁉
𒀭𒂗𒆤𒇷𒂍𒍣𒄢𒄢𒇻𒉈𒇽𒍣𒌉𒊑𒉈
𒌉𒇽𒍣𒁕𒆤𒌉𒊕𒂊𒅆𒅆𒌨𒁉𒁶𒈨𒉈
𒌓𒁀𒀭...𒄖𒋾𒌝𒆠𒆳𒋫𒅎𒋫𒀭𒇯𒁺
<RULING>
...